लुहार समाज की स्थिति सुधारने का करेंगे काम : चौहान
शहरकी हनुमानगढ़ रोड पर स्थित संकटमोचन धर्मशाला में रविवार को लुहार समाज की आवश्यक बैठक हुई। जिसकी अध्यक्षता नवनियुक्त अध्यक्ष सुभाष चौहान ने की।
चौहान ने कहा कि लुहार समाज सबसे पिछड़ा समाज है। इस समाज में शिक्षा का अभाव है, इसलिए इसे संगठित शिक्षित किए जाने की बहुत आवश्यकता है। समाज के लोग अत्यंत गरीब होने के कारण उनके परिवारों को काफी संकट का सामना करना पड़ता है। उन्होंने समाज की वर्तमान स्थिति का पता लगाने के लिए तैयार किया गया एक सर्वे प्रोफॉर्मा भी वितरित कराया जिसमें समाज के लोगों का नाम, उनकी शैक्षणिक स्थिति, बीपीएल स्थिति, वोट, आधार कार्ड, पेंशन, व्यवसाय दुर्घटना बीमा की ताजा जानकारी मांगी गई है। इस सर्वे प्रोफॉर्मा की रिपोर्ट के आधार पर समाज की स्थिति का आंकलन कर आगामी कार्यों की दिशा तय की जाएगी।
उन्होंने बताया कि समाज के जिन लोगों के नाम राशनकार्ड में दर्ज नहीं है, उनके नाम दर्ज करवाए जाएंगे। जिनके आधार कार्ड या वोटर कार्ड नहीं बने हुए हैं, उन्हें बनवाया जाएगा। जिन्हें बुढ़ापा, विकलांग या विधवा पेंशन नहीं मिल रही, उन्हें दिलवाई जाएगी। जिन लोगों का दुर्घटना बीमा नहीं है, उनका प्रधानमंत्री जीवन सुरक्षा बीमा करवाया जाएगा। समाज के सभी लोगों ने हमेशा एकजुट होकर समाजहित में कार्य करने का संकल्प लिया।
hin_Deva awa_Deva hin_Deva hin_Deva